mteb/NusaParagraphEmotionClassification huggingface dataset:
Ono wong sing wedi ketinggian. Wong sing koyo ngono kui biasane dadi wedi numpak pesawat opo wahana sing duwur-duwur. Numpak pesawat kui penting lan awak dhewe mesthi pengen melu koncone dolan neng kabeh wahana yen misale lagi neng taman hiburan. Supoyo awak dhewe iso ngalahke rasa wedi ketinggian kui, ono beberapa hal sing awak dhewe iso lakoke. Sing kesiji, awak dhewe iso gawe awak dhewe tenang nganggo latian pernapasan. Napas sing alon lan teratur kui iso ngurangi rasa wedine. Sing keloro, awak dhewe jaluk dikanani. Sing ketelu, awak dhewe kudu iling tujuane awak dhewe. Yen misale, awak dhewe wedi numpak pesawat. Awak dhewe kudu iling yen misale awak dhewe ora numpak kendaraan kui, jadwale dhewe sing penting ora bakal keoyak, misale.
Kabeh roto-roto wong nag ngelakoni perkoro elek iku mesti isin nag konangan, nah perkoro elek iku maeng ancene iso dadekno wong sing ngelakoni perkoro iku maeng isine megilan nak konangan mergo ancene wong kene maeng ora biasa ngelakoni elek, sak liyane iku, biasane wong sing isin nag konangan ngelakoni elek iku ancene wonge iku ora gelem konangan nag ancene ngelakoni perkoro elek. Mangkane nag iso ojo sampek ngelakoni elek mergo perkoro elek iku ancene iso marakno wong sing ngelakoni perkoro iku maeng isine megilan. Nag iso ojo sampek kedaden perkoro elek sing marakno isin nang awak mergo nag sampek kedaden terus konangan wong akeh yo iso ae dadekno perkoro sing elek.
Koncoku nag dolan suwe mesti wedi nag diseneni ambek pakne soale ancene deke iku nag dolan ora ole suwe-suwe. Terus nag pakne ngamuk iku medeni wong koyok hulk nag ngamok. Motone iku melolong sak cempolong, terus suarane iku buangete pol ambek nyentak-nyentak, terus raine iku abang koyok wong kesurupan, terus sing garai bocahe wedi iku nag sampek bocahe iku delokno ambek ora oleh dolan maneh. Mangkane bocahe mesti nag dolan ora tau suwe polahe ancene pakne nag ngamuk medeni uwong. Asline pakne nyeneni koyok ngunuku yo polahe koncoku iku duwe loro lambung, terus nag telat mangane iku langsung nglekes terus gowo nang rumah sakit. Yo iku salah sijine alasane pakne maeng ngamok.
Kadang wong sing resikan nag petok ambek panganan sing endut, mboh iku saitik utowo akeh mesti wonge bakal jijik ambek iku panganan iku maeng. Tpai kabeh iku karek wonge sing delok panganan iku maeng. Nag ancene deke iku nganggep panganan iku ora terlalu rusok biasane se biasa ae. Tapi nag nganggep panganan iku maeng wes rusoh yo bakal dibuak panganan iku utowo ngadoh teko panganan iku. Terus panganan sing endut iku yo ora kabeh marakno roso jijik, polahe ono ae panganan sing endut tapi ora marakno roso jijik tapi tambah pengen mangan contone koyok sate sing endut ambek latune wowo, terus pitik sing dipanggang yo endut ambek latune wowo, mari ngunu iwak sing diobong yo endut ambek wowo.
Getun sing paling nemen pas urip iku ancene perlu ben uwong iku iso ngerti nag perkoro iku penting kanggo uripe. Terus, kabeh uwong mesti tau ngerasakno roso iku. Mangkane wong nag tambah umure mesti dadekno getun sing wes tau iku maeng dadi pengalaman ben ora ngalami koyok iku maeng. Jarene bocah-bocah roso ngunuku apik ae ben wong iku iso tambah ati-ati nag pas ngelakoni perkoro sing dianggep penting nang uripe. Tapi ono sing garani, nag roso iku maeng kudune ora atek digedek-gedekno soale iso garai wong sing duwe roso iku maeng ora maju-maju soale wedi ngalakoni perkoro sing podo sing iso dadekno wong iku maeng getun sampek ora iso lali.
4 ulan wingi aku mlaku-mlaku nang Suroboyo ora polahe dolan. Tapi aku mrono soale golek batune laptop. Jarene koncoku saiki pusat laptop ngaleh nang pinggiri kampus UIN ambek nang ITC. Lah aku durung ngerti iku, tapi aku jajal wae nag gedung sing biyen dadi pusate laptop. Tibak'e tutuk kono koyok gedung mati sing ono nang gone film-film ngunu ambek wes akeh toko sing wes ilang utowo pindah, yo mok karek sak tinggkat tok onone. Aku mumet-mumet golek sampek sak jam, terus akhire aku balik nang gedung anyar nag pinggire UIN, tibak'e benere ngaleh nang kono kabeh, masio ora akeh tapi akeh-akehe nang kono kabeh. Sak wise mumet-mumet sekitar setengah jam, akhire senenge pol nemokno barang sing tak goleki yaiku batune laptopku.
Kematian kui pancen marake awak dhewe sedih, kematian kui iso didelok dadi perkoro sing medeni. Nanging awak dhewe kudu sadar yen kematian kui pasti. Dadi awak dhewe kudu nyepake kematian sadurunge wektune teko. Salah siji carane ben awak dhewe ora sedih pas arep sedo kui, awak dhewe kudu ngedalani urip sing awak dhewe bayangke. Awak dhewe ngelakoni opo-opo wae hal neng dunia iki sesuai kepinginane awak dhewe. Awak dhewe wis entuk kabeh sing awak dhewe pengeni neng donyo iki utowo paling ora wis berusaha kanggo ngewujudke. Sing keloro, awak dhewe kudu paham yen kematian kui bakal teko, cepet utowo suwe. Lan kematian kui, takdir sing awak dhewe kudu adepi.
Salah siji pola asuh wong tuwo sing salah tapi sek akeh sing ngelakoni iku meden medeni anake. Misale nek anake iku gak gelem mandek nangis, gak bakal dikeki duit jajan. Utowo nek gak gelem mangan, engkok diampiri hantu. Hal hal koyok ngono iku akeh banget dilakoni sing tujuane gawe disiplino anake. Padahal cara ngono iku guduk marakno disiplin, tapi marakno arek dadi wedi. Dan kebiasaan meden medeni koyok ngono iku isok ngaruh nang mental e, mulai teko stres sampe isok berujung nang depresi sisan. Dadi gawe wong tuwo sing sek senengane meden medeni anake, lerenono, koyok ngono iku podo ae awakmu ngancem anakmu dan nyikso anakmu.
Salah siji jenis bullying sing paling akeh kedaden nang lingkup sekolah iku physical bullying utowo bully secara fisik. Maksute iku kegiatan bullying ndek ndi pelakune bakal ngelakoni tindakan fisik gawe nindas target sing dadi korban e. Pelaku iku biasane nduwe fisik sing luwe kuat timbang korban dan bertindak luwe agresif timbang konco-koncone. Secara umum, physical bullying iku luwe sering dilakoni ambek arek lanang, tapi yo gak jarang sisan arek wedok sing ngelakoni bullying jenis iki. Jenis bullying iki paling gampang diidentifikasi soale bentuke fisik dan bekas kekerasane isok konangan. Contoh tindakan physical bullying iku nampar, nggepuk, nyaduk, nyurung, ambek kekerasan fisik liyane.
Bencana alam nang Indonesia iku wes akeh banget kedaden. Ancene sih bencana alam iku gak isok dihindari, tapi awak dewe sek isok ngurangi dampak sing isok nimbulno bencana alam iku mau. Onok hal-hal cilik sing isok awak dewe lakoni. Siji, ojok ngguwak sampah sembarangan. Loro, hemat nek nganggo banyu. Telu, hemat nek nganggo listrik sisan. Papat, gak usah ragu gawe nanem wit witan. Limo, nggawe saluran irigasi. Enem, usahakno halaman omahmu gak disemen kabeh utowo dipasangi paving blok. Pitu, akeh akehno pengetahuan tentang bencana karo pencegahane. Terakhir, meluo kegiatan simulasi bencana. Cara-cara cilik iku isok awak dewe lakoni gawe ngurangi dampak sing isok nimbulno bencana alam.
Sifat tertib ngantre iku kudu dilatih ket sek arek. Dadi arek-arek cilik iku kabeh kudu diajari tertib ngantre cek pas gede mereka gak atek nyerobot antrean sing marakno wong wong emosi. Onok beberapa carane. Siji, ajarno nang arek iku nek ben uwong iku nduwe porsine dewe-dewe. Dadi pas ngantre, diajari nek saiki awak dewe lagi ngenteni gawe njupuk bagiane awak dewe, dan diomongi nek gak usah wedi nek bakal kentekan barang sing dimaksud. Loro, diajari sabar. Wong wong sing senengane nyerobot iku mergo de’e gopoh dan gak sabaran kabeh. Dadi penting gawe ngajari arek cilik gawe sabar, salah sijine sabar gawe ngenteni antrean.
Awak dhewe mesthi kepengen banget yen pas awak dhewe ngekei hadiah kejutan kui wong sing nompo seneng. Gawe kejutan kui gampang-gampang angel. Ono beberapa perkoro sing awak dhewe kudu gateke. Sing kesiji, momene. Yen momen kui ora spesial, hadiah kejutan kui rasane biasa wae. Sing keloro, hadiah sing dekei kudu sing tenanan sing disenengi wong sin arep nompo. Awak dhewe kudu riset disik sak durunge tuku hadiah kanggo dheweke. Sing ketelu, acara kejutan kui ora oleh ngasi ketauan. Opo intine kejutan yen wonge wis ngerti opo sing arep dilakoke, iyo ra? Sing kepapat, awak dhewe kudu ngundang wong-wong sing cerak karo dheweke.
Saiki ancen wes ora jaman wedi nang panggonan asing soale saiki wes jamane teknologi sing iso nang endi-endi. Tapi sing jenenge kenyataan yo isek ono aen sing wedi ambek panggonan sing ancene iku lagek awitan wong iku maeng nang daerah kono. Nah ben awakmu ora wedi nang daerah asing iku maeng, kudu ngerti kondisi sekitare diawiti ambek kenalan utowo gembul ambek wong nang daerah kono, terus kudu ngerti keadaan sing ono nang daerah kono ben nag ono opo-opo ora keweden. Terus kudu iso ngerti keadaan sing ono nang pinggir-pinggire. Dadi nag ono wong wedi nang panggonan sing asing iku yo maklum ae soale ancene durung ngerti kondisi kono.
Awak dhewe ora entuk gamang yen ono wong sing ngelakoke kesalahan, opo meneh neng panggon kerjo. Awak dhewe ora entuk ora kepenek ngandani wong sing salah kui. Yen pancen wonge ora gelem ngerungoke opo ngeyelen, awak dhewe ora usah wedi kanggo nesu neng wonge. Timbange, garapane sak kantor dadi bubar kabeh. Mending awak dhewe ngandani wonge kui, senadyan kudu diseneni. Nanging, awak dhewe ojo nesu mung kanggo nunjuke awak dhewe sing paling bener wae, nesune dhewe kudu ono tujuane. Nesune awak dhewe kanggo wonge sadar opo kesalahane. Ojo ngasi nesune awak dhewe malang ngerenggangke hubungan kerjo antara awak dhewe karo wong kui. Kui malah dadi nambah masalah anyar.
Ancaman militer iku ancaman sing isok mbahayakno kabeh warga negarane. Opo maneh ancaman iki wes pasti berhubungan ambek penggunaan senjata, pasti ujung-ujunge bakal isok njujuk nang perang. Nek wes ngono, gak mek siji negara tok sing rusak, tapi negara nang sekitare sisan isok kenek getah e padahal gak melu lapo-lapo. Nek wes kenek ancaman militer, jelas pihak negara iku kudu bertindak gawe ngelakoni perlindungan nang negarane. Cara ngatasi ancaman militer sing isok dilakoni pemerintah iku koyok ngene. Siji, memperketat perbatasan ambek negara liyo. Loro, nanggulangi ambek ngatasi ancaman militer nang njero negara koyok tawuran. Terakhir, ngelatih tentara luwe disiplin maneh gawe njogo daerah perbatasan.
Dino nyenengno nag pas nikahan ancene dino sing endi wong melok ngerasakno roso seneng. Emboh iku koncomu, adikmu, wong tuomu, utowo dulur-dulurmu sing kumpul nang dino iku. Dino iku maeng asline ora dadi dino sing nyenengno tok, tapi dino iku dadi dino sing paling penting kanggo wong sing ngerasakno roso seneng iku opo maneh wong sing nikah nag dino iku. Mangkane dino bahagia iku maeng mesti rame timbang dino-dino bahagia liyane. Soale dino bahagia iku maeng ancene paling apik ambek paling akeh nilai positive kanggo wong sing teko nang dino iku. Masio tekone iku maeng polahe kepekso tapi pas balik kadang maleh seneng soale gowo jajan akeh ambek panganan sing ora karuan.
Pertama kali, wong kerungu vonis seko dokter yen dheweke lara kui rasane sedih banget. Opo meneh yen penyakite kui, penyakit sing angel marine, misale koyo kanker, tumor,  AIDS, lan sak panunggalane. Wong kui mesthi kaget. Dheweke ora percoyo yen dheweke iso penyakit sing iso nyebabke kematian kui. Krungu vonis kui wong iso dadi lemes. Dheweke ora duwe meneh semangat kanggo urip. Wong kui ngebayangke proses sing dowo kanggo penyembuhan lan biaya sing kudu dibayar kanggo pengobatane. Dheweke uga kepikiran piye yen wis ngelakoke usaha sing werno-werno kui, dheweke uga tetep ora sembuh-sembuh, tekan ora ono usaha meneh sing iso dilakoke, lan dheweke kudu nrimo yen nasih terakhire kui mati.
Pas wayahe mata kuliah Sastra Anak, aku kelompokan karo Ifa gawe presentasi mateki Komik Anak. Berhubung weroh Dosen ku iki senengane mahasiswane kudu nyiapno presentasi sing menarik, Ifa langsung ngide ngehias PPT ne awak dewe nganggo gambar-gambar Hello Kitty. Jare seh ben lucu. Aku gak masalah sakjane, cuma iki de’e sisan nganggo tema pink ngejreng sing mentereng dan norak pol. Aku wes njaluk ganti, tapi gak dituruti karo Ifa. Sesoke pas wayahe presentasi, kabeh podo ngguyu ndelok desain PPT ku karo Ifa sing nguejreng pol. Ifa malah bangga, tapi akune isin pol soale PPT ne awak dewe maleh diguyu arek sak kelas.
Fenomena pinjaman online saiki tambah akeh dan njamur amarga uripe wong tambah angel sak uwise pandemi. Akeh penggawean sing ilang lan uga kebutuhan sing tambah ora karuan. Nanging sing paling medeni saka pinjalan online utawa pinjol iki yaiku konsekuensi sing kudu diterima ning akhir kaya anane ancaman saka penagih utang kaya ancaman nyebarake data pribadi, serangan fisik, teror marang kanca lan keluarga, lan uga anane kematian. Ancaman iki bisa marai trauma amarga mbahayakake nyawa. Kamangka, yen wes ngerti konsekuensine, ayo luwih waspada marang kredit lan pinjol amarga biyasane ning ngarep kuwi pancen abang-abang lambe nanging pas wayah penagihan kuwi gedhe akibate.
Wis ana telung sasi, Dani kerja ning restoran dadi tukang masak. Dani iki pinter banget amarga dekne lulusan sekolah masak ning Bali. Pas dekne lagi masak, dekne oleh telpon saka kancane yen jare dekne lagi kecelakaan ning Bali uga ngabari Dani yen mengko ditelpon maneh lan ora usah disambangi. Dani ya bingung amarga kancane iki dadi kanca sing paling apik uga dadi kanca sing nulung Dani pas dekne lagi kesusahan ning Bali. Pas bengi, dekne arep mulih, dekne malah oleh kejutan yaiku kancane iku wis tekan saka Bali. Dani kaget, nanging ya seneng. Tapi uga ana mangkele amarga Dani ngerasa diapusi lan digawe kuatir.
Salah siji kejadian menyedihkan sekaligus marai aku akeh bersyukur iku pas aku nggowo bapakku nang Rumah Sakit. Dadi bapakku iki nduwe riwayat penyakit jantung, dan rawan kenek serangan jantung, dadi ancen kudu sering diawasi. Suatu hari moro-moro irama jantunge bapakku kumat gak beraturan maneh, dan iku marai bapakku mulai panik. Awale adikku wes nenangno. Biasane berhasil, tapi sing iki enggak. Moro-moro bapakku meneng dan gak onok respon opo-opo. Adikku langsung panik dan nyeluk aku ambek mama. Pas didelok, kondisine bener-bener mengkhawatirkan. Gak atek nyeluk ambulans, aku langsung ngetokno mobil dan nggotong bapakku melbu mobil. Mbari ngono aku langsung ngebut nggowo bapakku nang Rumah Sakit. Pas tutuk kono dan diperikso, dadakno bapakku kenek serangan jantung ringan dan beruntung digowo tepat waktu. Rasane aku sedih soale bapakku kenek serangan jantung, tapi rodo lego soale aku gak telat. Dadi gawe awakmu kabeh, selalu ada ndek sisine wong tuwo yo rek, siapa tau terjadi hal-hal sing koyok ngono dan awakmu isok nulungi ben awakmu gak getun.
Kecelakaan iku isok dialami sopo ae, kapan ae, dan nang ndi ae. Kabeh uwong iku isok sisan dadi saksi kecelakaan sing kedaden, termasuk awak dewe. Biasane, wong-wong sing dadi saksi iku pasti bakal diwawancarai ambek pihak polisi gawe ngelakoni penyidikan lebih lanjut penyebab kecelakaan sing kedaden. Tujuane iku ben isok ngelancarno proses penyidikan iku mau. Dan pasti sing ditakoni iku gak wong siji tok, tapi akeh uwong sing dadi saksi iku mau. Iku ngono ben bukti kesaksiane luwe akurat. Dadi nek semisal awakmu dadi saksi teko kecelakaan sing kedaden, terus onok polisi sing njaluki keterangan saksi, bersedia o ben isok gampangno proses penyidikan.
Dino iki Tantri ditugasi gawe nyusul adike sing sek TK karo ibuke. Jarene mumpung Tantri lagi prei kuliah, timbang meneng nang omah, akhire dikon nyusul. Tantri sih gelem gelem ae. Pas ndelok jam setengah 10, de’e langsung siap-siap dan numpak motor gawe nyusul adike. Tutuk kono, pas banget sekolahe buru ae buyaran. Gak suwe Tito, adike Tantri, langsung metu pas ndelok kakake nyusul. Berhubung de’e pingin jajan es krim, akhire Tantri nuruti dan mereka jajan es krim nang Mixue. Mbari ngono, Tantri langsung ngajak moleh soale wes awan. Enak enak ngendarai motor, moro moro onok muni tabrakan buanter pol. Tantri sing kaget langsung mandek dan noleh nang mburine de’e. Dadakno buru ae onok pengendara motor sing buru ditubruk karo mobil, pas banget nang mburine. Tantri sing ndelok iku langsung ndredeg dewe dan tancap gas ngono ae. Atine wes gak karu-karuan wedine, dan de’e milih gawe langsung moleh gawe keamanan atine.
Ancene ora kabeh wong nag diajaki kewan iku wedi soale wong iku ono sing biasane ngingoni kewan iku mesti wes ora wedi blas polahe ngerti carane ngadepi kewan. Nah ben ora keweden iku yo ono carane yaiku kudu ero kewan iku termasuk buas opo ora, nag ora buas koyok babonan pitik sing duwe anak iku asline yo ara atek diwedi soale mok nyucuk tok. Terus kudu ngerti sebabe lapooh kewan iku ngajaki, polahe nag ora ngerti mesti bakal ngalami terus, mangkane kudu ngerti lapooh kok sampek diaajake ben mene maneh ora diajaki. Iku maeng termasuk cara ambek langkahe ben ora keweden maneh pas diajaki kewan, mboh iku kewan sing buas utowo ora.
Sopo sing ora wedi nag ditutno wong sig ora dikenal, mesti kabeh wong yo wedi ambek kuwatir. Nag ancene kadung ditotno wong asing sing bener-bener ora mbok eroe tujuane iku opo kok ngetutno. Sing tepak iku kudu liwat dalan sing ancene rodok rame ojo sampek tambah liwat panggonan sing sepi soale jagane perkoro-perkoro sing elek ambek sing ora kepikiran. Terus nag iso leren utowo ancene pegel yo leren nang panggonan sing sekirane iku rame ambek akeh wong ben nag ono opo-opo iku iso jaluk tolong utowo kenek diatasi. Mergani kabeh wong iku ora ngerti kapan ono perkoro elek ambek apek iku teko nang awake. Mangkane kanggo jogo-jogo kudune iso ngelakoni saran iku maeng.
Mbukak pengumuman ujian universitas iku radane ndredeg banget. Sadurunge mbukak rasane adhem panas nganti mules amarga kanggo pirang-pirang wong iki mana penentuan. Ndeleh harapan ning pengumuman iku sakjane oleh-oleh wae ning ora oleh ngarep banget supaya ora getun. Sadurunge mbukak pengumuman bisa nyepakna mental dhisik supaya siap uga bisa njaluk donga sik ning kabeh wong utamane ning wong tuwa. Pas mbukak pengumuman, nalika wis dinyatakne ketampa ing universitas iku kudu bisa langsung golek informasi lanjutan. Seneng utawa selebrasi ora apa-apa nanging aja nganti kelalen selanjute iku kudu ngapa supaya ora nganti ketinggalan info amarga nalika mlebu universitas iku mesti akeh banget tugase.
Wis setaun Dika urip adoh ing Jakarta. Dheweke ngerantau kanggo kuliah lan kerja. Wis arang kanggo Deni ngerasa kesepian nalika ana ing kos dewean. Iki cara sing dilakoni Deni supaya ing kos tansah bagya lan ora sedih. Kaping siji, dheweke nggawe jadual kegiatan saben dina. Senajan mung olahraga mlayu muter ngarep karangan, dheweke ora tau lali. Iki dilakoni supaya tansah ora turu tok lan ora kepikiran sing nggarai sedih. Kaping loro, nalika mangan dewe lan wis ngerasa rada sepi Dika mesti nyetel YouTube kanggo ngancani. Dika ndelok kartun utawa video-video sing lucu supaya ora ngerasa sepi ana ing kos dewean.
Kesuksesan saka idola K-Pop iki ya tergantung karo agensine. Nanging masalah sing ning Korea saiki yaiku agensi sing lagi krisis lagi nggolek kesempatan kanggo ngrusak pasar idolane dhewe, kaya misale ora ngelindungi artise saka berita ala lan kasar marang artis sing dikelola ning agensine. Perlakuan agensi sing ora manusiawi iki ngasilake protes saka akeh penggemar. Akeh petisi sing wis diajokake marang agensi nanging ora ana sing bisa tembus. Hasile ya tambah akeh grup sing bubar utawa penyanyi sing mutusake mundur saka dunya hiburan kanggo mulai urip sing anyar lan ngutamakake pendidikan lan karir saka jalur liyane, kamangka dadi idol utawa penyanyi ning Korea iki angel banget.
Perpisahan sing paling sedih kanggo eyang putri lan eyang kakungku kui pas piyambakipun ditinggal karo 2 anake, anak mbarep karo anak sing bungus. Anak-anak kui sedo ning dino sing podo. Anak sing bungsu kui ora ono disikan. Tanteku kui sedo pas isuk bar mondok suwe neng rumah sakit neng Bandung. Isuk-isuk jenazahe kui tekan Bogor lan bakal dimakamke awane. Pas kui, kebetulan Bapakku, anak eyang sing mbarep, ngerti-ngerti lara. Larane kui makin parah pas tanteku lagi dimakamke. Bar eyang-eyang aku bali seko pemakaman anak bungsune, piyambakipun langsung krungu yen anak sing mbarep uga nyusul adine neng swarga. Aku ora iso bayangke, koyo piye sedih eyang putriku pas kui.
Aku tau urip ning Jogja lan aku isih iling pas Gunung Merapi arep mbledhos. Pas kuwi, omahku isih rada cedhak karo Merapi. Pas tangi turu, aku krungu ana wong rame-rame. Jebul awan panas Merapi wis mudhun lan wis nduduhake tandha kudu ngungsi. Banjur kabeh wong kerasa panik amarga wedi kedadian kaya taun mbiyen. Akeh warga sing padha ngungsi lan nggawa barang-barang kaya klambi, utawa ana sing ngamanake barang berharga uga para ternak ning jero omah. Aku uga boncengan karo ibuku lunga menyang pengungsian sing wis disediakake seminggu. Kondisi iki marai wong akeh sing jaga-jaga lan nyimpen akeh bahan panganan kanggo ning pengungsian.
Kegagalan neng urip iki iso dibagi dadi loro menurut wektune. Ono kegagalan neng masa enom, ono kegagalan neng masa tuwo. Kegagalan neng pas isih enom kui kegagalan sing paling enteng. Makin cilik umure dhewe, makin enteng bobot kegagalane awak dhewe. Awak dhewe isih duwe akeh wektu yen awak dhewe ngelakoke kesalahan pas isih enom. Sakjane, kegagalan ning masa enom kui ora iso disebut kegagalan, nanging pengalaman. Pas isih enom awak dhewe apike ngelumpuke kegagalan sak okeh-okehe. Kegagalan kui sing iso dadi bekel pembelajaran pas tuwo mengko. Kegagalan sing jenis keloro kui sing paling angel dibenake. Makin tuwo tanggung jawab awak dhewe kui makin akeh. Awak dhewe ora mung tanggung jawab karo awak dhewe tok, nanging uga karo wong liyo sing ora sitik jumlahe.
Eyangku kui disik tentara. Dheweke ora dadi tentara sing maju perang utowo tugas neng lapangan. Nanging, eyang akungku, sing kerep diundang akung karo putune, kui dadi tentara sing ngurusi bagian senjatane. Dheweke kebagian sing ngurusi senjata-senjata sing enteng. Dadi akungku kui ngerti banget opo-opo bendhil sing dienggo ABRI disik. Eyangku kui tekan digowo neng luar negeri kanggo delok-delok senjoto sing digawe karo negoro kui. Pas wis pensiun, eyangku gawe buku babagan bedhil kui kanggo Bea Cukai. Aku kerep delok-delok gambar-gambare sing ono neng kono. Tau pas kui, aku lagi ngutahke susu neng buku kui. Wedi banget aku yen aku bakal diseneni eyang.  Aku ngerisiki halaman sing teles nganggo tisu lan meneng-meneng bukune kui tak simpen meneh neng lemari, muga-muga wae ora ono sing sadar.
Wong nek oleh penghargaan mesti atine seneng soale ngolehno penghargaan yo mbutohno usaha sing lumayan abot. Mangkane wajar nag wong sing oleh penghargaan iku biasane senenge ora iku. Lah seneng polahe oleh penghargaan yaiku roso seneng sing kedaden polahe oleh perkoro sing apik yaiku penghargaan maeng. Polahe perkoro maeng emosi sing apik metu nang ati ambek pikirane menungso akhire dadikno roso seneng nang ati ambek plonge pikiran sing wes kabotan polahe mikirno kerjo utowo coro sing gawe ngolehno penghargaan maeng. Mangkane ojo nggumun nag wong sing oleh penghargaan maeng kadang ono sing senenge megilan yo ono sing ora sepiro seneng.
Seneng ono anggota keluarga ngalihirno iku mesti apik, soale kabeh roso seneng iku asline apik. Opo maneh roso seneng iku iso wae gawe mujudno roso syukur karo opo sing kedaden nang uripe uwong karo perkoro sing apik. Tapi roso sing koyok nginiki yo iso ae dadi elek soale salah oleh mujudno roso seneng maeng. Roso seneng sing ora kenek dikendalekno oleh mujudnoe roso seneng maeng iso dadi sumber perkoro anyar sing iso dadekno roso elek teko. Roso elek sing gemaksud nang kene yaoiku roso iri, roso mangkel, ambek roso liyane sing sak jenise. Mangkane nag ono anggota keluarga lahir kudu awak dewek seneng tapi senenge kudu diatur sak apik'e.
Yen ono pegawe kui gawe salah neng awak dhewe, awak dhewe duwe hak kanggo komplen. Opo meneh nek kui gawe awak dhewe rugi. Nanging sak durunge nesu, awak dhewe kudu ngerti karo sopo awak dhewe lagi ngomong kui. Soale, ora kabeh pegawe utowo panitia kui duwe kuasa kanggo ngerungoke opo sing arep awal dhewe sampeke. Misale, konser musik sing awak dhewe tonton kui mulaine telat. Yen awak dhewe nesu-nesu neng panitia sing jogo tiket ora bakal ono gunane. Mergo dheweke iso jupuk keputusan opo-opo supoyo konser kui cepet dimulai. Apike, awak dhewe komplain neng panita acara, mergo dheweke sing duwe kuasa neng konser koyo ngono kui.
Apa sing perlu dilakoni pas kanca nyontek kuwi dadi salah siji wacana sing penting kanggo para siswa lan mahasiswa jaman saiki. Kejujuran kuwi babagan sing paling penting sing kudu disadari karo kabeh wong sing ana ning institusi. Kamangka, yen ana kanca nyontek, sing paling utama kudu dilakoni dudu negur, nanging yaiku nahan ben ora kegawa arus amarga wong sing nyontek iki biyasane wis angel dikandani. Pengendalian diri saka kebiasaan nyontek iki uga ana kaitane karo rasa kuciwa yen hasil sing diolehi kuwi ora sesuai harapan amarga tumindak jujur. wong sing tumindak jujur iki kudune luwih bangga amarga bisa njaga kejujurane.
Yen awak dhewe diantemi, opo wae alasane, awak dhewe kudu bales ngantemi. Dheweke kui wis ngelanggar water yen wis nyentuh awake awak dhewe. Awak dhewe duwe hak kanggo nesu. Yen awak dhewe mung ngalah lan ora ngelawan balik. Wong kui bakal ngeroso menang lan mungkin wae bakal ngelakoke hal sing podo karo wong sing liyo. Awak dhewe ora etnuk jirih ngadepi wong sing koyo ngono. Awak dhewe kudu ngelindungi harga dirine dhewe ojo ngasi diidak-idak karo wong liyo. Wong sing iso mukul disikan kui, wong sing gampang emosian. Emosian kui obate angel. Yeng wis kepancing, dheweke iso main fisik terus.
Wong nag wes dikhianati pasangane ambek diselingkuhi mesti yo mmangkel ambek srengene megilan. Mangkane Nag wes kadung diselingkuhi terus dadekno loro ati kudu iso ngedalikno roso srengene maeng. Teko tempo iku nganjurno nag wes kadung loro ati iku diancurno golek wong sing dercoyo kanggo cerito masalah iku maeng ben ora dadekno roso strees nang pikiran soale wes ono roso loro ati. Sak liyane iku cerito nang wong sing iso dipercoyo iku iso dadekno roso loro ati iku maeng rodok plong. Mangkane nag wes kadung diselingkuhi terus srengen ora mari-mari kudune golek konco kanggo cerito ben iso rodok adem atine. Masio iku durung karuan marekno maslahmu tapi gak-gake iso ngelongi roso loro atimu.
Wong sing ketompo neng perguruan tinggi idamane kui ora gampang. Nek walik kiriman Instagrame sing sumringah kui, ono eluh sing wis ngucur akeh sing ora ditunjukke. Wong kui mesthi sinau tenanan. Dee iklas ngurangi wektune dolan karo konco-konco. Pas akeh delok konco-konco seneng-seneng, dee tetep neng omah neng ngarep mejo, sinau. Dongone uga ora mandek. Sak liyane usaha sinau sing tenanan, dee uga ikhtiar poso senin kemis misale. Sak ben isih, dee nyempet-nyempet wektu salat duha 12 rakaat. Pas bengi, dee uga dibela-belani tangi kanggo salat tahajud. Neng tengah wengi kui, dee donga muga-muga entuk hasil terbaik seko usahane kui. Awak dhewe ora entuk mari nek ono konco sing mlebu kampus sing awak dhewe incer. Iso wae usaha lan dongone luwih banter timabange awak dhewe.
Aku wedi karo jarum suntik tekan saiki. Pas cilik, referensi jarum suntikkui seko kartun lan grup lawak. Jarum suntik neng kono digambarke gede banget, luwih gede seko tangan wong gede. Reaksi wong sing ditusuk jarum kui ketoke lara banget. Mergo kui, mesti ono perasaan wedih sak ben delok jarum suntik. Aku disuntik pertama kali kui pas imunisasi kelas 2 SD. Aku wedi banget pas kui. Antrene wis tak molor-molorke ben entuk giliran paling keri. Pas sak durunge lan sak wise disuntik, aku meneng wae, macak sok kuat. Nanging sak tenane, wedi banget. Males wae neng diguyoni karo konco-konco yen tekan nangis. Tekan saiki, nek misale aku disuntik utowo donor darah kudu golek konco disik lagi gelem.
Seragam iku istilah sing wes gak asing maneh gawe wong-wong Indonesia. Hal iku mergo ket cilik kabeh iku wes dikulinakno nganggo seragam ket pertama kali melbu sekolah. Ben sekolah iku bakal nduwe desain ambek werno seragam sing bedo. Tujuane iku gawe identitas arek iku mau sekolahe nang ndi. Salah siji seragam sing pasti bakal podo sak Indonesia iku seragam putih. Biasane sing bakal bedo iku bawahane. Nang Sekolah Negeri, ngisoran ben tingkatan iku bakal bedo-bedo sing engkok dipasangno ambek duwuran seragam putih. Nek arek SD, ngisorane iku werno abang. Nek arek SMP, ngisorane iku werno biru dongker. Nek arek SMA, ngisorane iku werno abu-abu.
Jaman saiki, akeh dokter anak sing kurang komunikatif lan kurang nduweni pengalaman kanggo ngewenehi edukasi marang wong tuwa babagan anak. Sak liyane kuwi, dokter sing durung nduwe pengalaman iki kadhang uga ngewenehi saran sing kurang bisa diterima karo para wong tuwa. Kamangka kuwi, para wong tuwa iki kadhang ora percayamarang dokter anak. Salah sijine yaiku perkara vaksin. Miturut IDI, vaksin kanggo anak kuwi ana standar jumlahe dewe, nanging amarga ana vaksin sing bentuk suntik, akeh wong tuwa sing ora tega ndelok anake keweden. Nanging dokter ora bisa ngewenehi edukasi babagan cara ngatasi sikape anak bar disuntik.  Kamangka, sak liyane ilmu praktis, dokter anak kudu nduweni kemampuan komunikasi sing apik.
Sing jenenge ditutno wong asing iku mesti medeni, opo maneh nag wong iku maeng ora kenek dibade tujuane. Tapi sing jelas ben ora ono opo-opo iku mertine iso gawe cara-cara ngeneki. Sing awitan kudu ngadohi wong sing ngetotno maeng mboh piye carane pokoke iso ngadoh teko wong sing ngetutuno maeng. Sing nomer loro, iku nag iso kudu iso golek panggonan sing rodok rame kanggo nakoni wong sing ngetutuno maeng ben jelas tujuane opo. Sing nomer telu, nak ancene wedi gawe takok tujuane maeng yo lerene nang panggonan sing rame utowo liwat panggonan sing rame ben nag ono opo-opo sing ora kenek diperkirakno iku iso diatasi terus iso jaluk tolong wong akeh.
Anjurane wong sing pakar psikologi kanggo wong sing ngalami kegagalan nag jeru uripe iku macem-macem. Ono sing ngarani ngongkon dadekno kegagalan iku maneg dadi pengalaman urip sing kudu dilewati ben tambah jembar pikirane ambek atine. Sak liyane iku, ono sing ngongkon  ngganti tujuan sing sekirane ora dadekno tekone roso wedi nang kegagalan iku maeng. Terus sing paling mungkin dilakoni yoiku kudu sabar ambek sinau nerimo karo kegagalan sing wes kedaden maeng ben iso metik buahe teko kegagalan maeng. Mangkane wong sing gagal ang uripe kudune iso sabar ambek emtik buahe teko kegagalan maeng ben nag masa sing ate teko ora gagal maneh.
Pengalaman paling nyenengno nag jeru urip ancene iso garai ati seneng nag eleng pengalaman iku masio pas awak dewek iku sedeh. Lah terus roso seneg iku ancene roso sing ora ono bandingane, opo maneh roso iku maeng kenek gawe tomboh pas awak dewek lagi sedeh utowo lagi bingung. Mangkane pengalaman sing paling nyenengno nag urip iko sakliyane dadi tombone sedeh, yo kenek gawe sangu nag urip gawe ngadepi urip nag masa sing ate teko masio iku durung karuan podo. Tapi masio ora podo sing jenenge pengalaman mesti akeh manfaate. Mangkane ojo lalekno pengalaman urip sing nyeneno iku, soale manfaate iku gedeh kanggo mlakuni uripe awak dewek kabeh.
Aku lan rombongan tim tariku tau arep ketinggalan pesawat. Kui mergo aku tekone telat neng bandara. Konco-koncoku rupane podo panik lan kuwatir kabeh. Pas aku teko ketua rombongane muring-muring. Pas aku teko, awak dhewe langsung mlebu neng jero. Mlakune podo cepet koyo ono demit neng burine awak dhewe. Awak dhewe bejo banget mergone pesawate kui mangkate telat. Soale, neng bandara tujuane kui lagi udan deres. Awak dhewe sing seko panik dadi rodo ayem. Nanging, ketuaku isih muring-muring. Dheweke ono jadwal wawancara kerjo sesoke. Mergo mangkate telat iki iso wae dheweke dadi ora iso mangkat wawancarane. Sing liyane, akeh sing podo turu. Podo kesel mergo ngenteni aku lan mlayu-mlayu mau.
Jina ambek Jini iku dulur kembar. Tapi mbasio kembar, mereka iki gak tau akur. Bahkan mereka iku mungsonan. Wes eroh ngono, wong tuwone iku gak ngelakoni tindakan opo-opo, malah njar njarno ae anake iku mungsonan. Hal iku sing marakno hubungane mereka tambah elek. Koyok isuk iki, pas Jina kate sarapan. Nang mejo iku mek garek onok nugget telung potong. Jina wes nebak nek Jini wes ngentekno kabeh panganan sing onok nang mejo iki. Akhire gelem gak gelem Jina mangan sego atek sisa nugget iku mau. Pas kate njupuk nugget e, Jini langsung nahan. Pas Jina kate ngelawan, Jini wes ngancem disikan nek koleksi photocard BTS e bakal dirusak nek de’e njupuk nugget iku. Mergo keweden, akhire Jina ngalah dan milih gawe masak mie gawe sarapane.
Petugas sing paling mangkeli ning Indonesia yaiku petugas sing ana ning puskesmas. Petugas iki kadang kewalahen karo gaweane dhewe nanging ya ora duwe rasa tanggung jawab kanggo ngewenehi fasilitas sing apik lan uga bisa cepet ngurusi administrasi pasien. Para petugas iki kadang ya ora peduli marang wong kang nganggo BPJS lan mesti prosedur sing ana dadi suwe lan ora bisa ngatasi masalah kesehatan sing serius. Dumeh bayarane ora gedhe kaya rumah sakit ning pusat, pelayanane uga kaya setengah-setengah lan ora sesuai karo penyakit. Banjur sing dadi masalah uga pemerintah ora ngewenehi evaluasi kanggo kasus iki lan ora ngewenehi anggaran semestine.
Ben ora dadekno gangguan mental polahe keweden pas diseneni wong iku maeng kudu iso remekso ambek ngoco awake terus dipikirno lapooh kok diseneni, terus iku iso ngendalekno wedine maeng. Soale nag wedine maeng ora iso dekendalekno biasane iso dadekno gangguan mental polahe saking wedine. Yo wedi iku asline apik ae nag ancene wong sing wedi iku iso ngolah wedine maeng dadi tenogo sing iso nyemangati deke ben iso dadi wong sing luweh apik maneh. Terus perkoro wong wedi polahe disenei iku yo ora saitik sampek wong sing diseneni ngalami trauma ambek gangguan mental sing akhire dadekno wong sing diseneni iku pengen bales wong sing nyeneni maeng. Dadi nag iso masio iku wedi kudu iso dikendalikno sak iso-isone.
Awak dewe sebagai umat Islam iku kudu ngeyakini nek keberadaan jin iku onok nyatane, soale iku wes dadi Rukun Iman sing kudu dilakoni. Tapi kadangan, awak dewe iku tau nemoni jin sing rese nang awak dewe dan iku marakno awak dewe wedi dewe. Padahal, jin iku gak bakal ganggu nek awakmu gak ngusik mereka. Biasane, mereka iku bakal ngeroso keusik nek misal awak dewe gak sengojo melbu nang teritorial e de’e. Tapi kadangan sisan, mereka sek bakal tenang, asal awak dewe gak aneh-aneh nang teritorial e mereka. Dadi gawe awakmu, nek lagi nang ndi ae, gak usah atek kakean pola nek gak gelem diganggu karo jin.
Koncoku ono sing aneh. Dheweke kerep banget nesu-nesu ora cetho. Biasa dheweke kui ora iso nesu. Mbok ono wong sing ngelarani dheweke uga, dee ora bakal nesu. Biasane wonge kui kalem banget. Nanging, ono neng wektu-wektu tertenu dheweke kui iso ngedumel ora jelas. Yen dheweke wis ngeroso ono roso aneh neng atine kui, dheweke langsung ilang. Sak dino kui dheweke ora ketok lan ora iso dihubungi blas. Jebul pas tak takoni kui dheweke ngurung diri neng kamar, dolanan gim. Dheweke dolanan gim mung pas lagi nesu tok. Dheweke dolanan kui karo misuh-misuh. Yen Kowe iso neng jerone kamar pas kui, Kowe bakal ngabsen jeneng-jeneng khewan neng kebon binatang.
Mesti kabeh wong nag kleru mlebu jeding mesti isin, opo maneh nag nang panggonan umum terus wes ditengeri endi sing lanang ambek endi sing wedok yo jelas tambah ora karoan isine. Sak jane perkoro koyok ngunuku iso ae didohi mergo kabeh iku kan kenek dicego. Nah ben ora sampek kedaden perkoro koyok ngunuku maeng yo kudu ngerti ambek teliti endi jeding sing kanggo wong lanang ambek endi jeding sing ancene kanggo wong wedok. Nah kabeh iku wes jelas, ambek biasane kan ono nang ngarepe jeding dadi nag ancene ono wong sing kleru iku nag gak wong sing kesusu yo kebelek terus akhire ora merhatekno endi jeding sing bener maeng.
Nam Joo Hyuk yaiku salah siji pelakon drama saka Korea sing nduwe pengalaman kurang enak kamangka bisa nduwe semangan kanggo ngewujudake mimpine saiki. Nam Joo Hyuk iki biyen bocah sing latar belakange biasa wae lan dadi kebetulan oleh berkah wajah lan awak sing cocok ning dunia hiburan, bagus, dhuwur, lan uga nduweni kharisma. Banjur, Joo Hyuk iki direkrut salah siji agensi model lan kanca-kancane uga ora percaya lan diguyu kanthi dekne kisinan amarga dekne biyen kuwi saka keluarga sing biyasa wae. Saka peristiwa kuwi, Nam Joo Hyuk nduwe motivasi  kanggo terjun ning dunia hiburan lan ngewujudake mimpine kanthi dadi aktor lan model sing sukses.
Ngumbah piring kuwi dadi kegiyatan sing nyenengake amarga bisa dolanan banyu uga bisa ngilangake sumpek. Yen lagi mangkel pancen paling penak ngumbahi piring amarga kaya pikiran iki melu enteng lan ati rasane dadi lega. Nanging, kanggo wong sing ngumbah piring ning hajatan, kadhang ngumbah piring dadi acara sing paling mangkelake, amarga sisa panganan iki kerasa njijiki. Durung maneh tangan sing gatel alergi sabun kuwi bisa marai sumpek lan uga bentol abang lan mbanyu. Kamangka, sabun ngumbah piringb kuwi goleh sing cocok lan uga antialergen ben ora dadi masalah anyar utawa bisa nganggo sabun sing digawe saka bahan alam amarga luwih sehat lan ngurangi limbah.
Internet jaman saiki dadi wilayah sing paling medeni amarga bisa dadi panggonan sing gampang tinemu wong ala sing gawene ngece kanthi ngewenehi ancaman sing ora masuk akal amarga ana bedha visi misi karo wong liya. Kanggo ngindari iki, sing paling gampang dilakoni yaiku ndadekake sosial media panggon kanggo seneng-seneng lan dadi panggon kanggo mbagi crita sing sifate umum. Banjur ngindari omongan sing ana potensi kanggo nyinggung kaya babagan SARA utawa sing ana topik seksual amarga ora kabeh wong sejalan karo kuwi. Yen arep ngomong babagan sing serius, kudu ana data lan fakta sing pas ben ora kena bully ning sosial media.
SKCK iku dowone Surat Keterangan Catatan Kepolisian. Nek mbiyen iku jenenge SKKB utowo Surat Keterangan Kelakuan Baik. SKCK iki surat keterangan sing diterbitno karo PORLI sing isine tentang catatan kejahatane uwong. SKCK iki surat keterangan resmi sing diterbitno melalui fungsi intelkam nang uwong sing dadi pemohon gawe memenuhi permohonan teko sing bersangkutan utowo gawe perlu sesuatu mergo onok ketentuan sing digawe syarat, contohe koyok ngelamar kerjo. SKCK iki nduwe masa berlaku sampe enem wulan sak mbarine diterbitno. Nek wes lewat, isok diperpanjang maneh. Gawe ngurus SKCK, awakmu garek nyiapno berkas sing dibutuhno, terus daftar online disik, baru engkok nang kantor PORLI gawe diurusno karo petugase. Nek bejo, awakmu entok petugas sing cak cek. Nek gak, awakmu kudu sabar.
Olah raga sing bisa ngedalekake murka kuwi salah sijine pencak silat. pencal silat iki bela diri asli saka nuswantara lan wis ana wiwit jaman biyen amarga jaman biyen, bela diri iki dadi olah raga suci sing nyampurake unsur lair, bathin, lan uga ana bela diri sing negakake unsur agama. Ing tanggal 13 Desember 2019, UNESCO netepake yen pencak silat dadi warisan budhaya sing wujude benda. Ning negara Asia liyane, pencak silat iki uga wis dadi olah raga sing kondhang lan duwe federasi dhewe. Induk bela diri iki yaiku IPSI utawa Ikatan Pencak Silat Indonesia. Pencak silat iki sak liyane ngelatih pernapasan, uga ngelatih kesabaran ben ora gampang ngewales perbuatan wong liya kaya nggebuk utawa ngomong kasar.
Sing garai wong kaget polahe menang undian sak liane undian iku asline yo ono werno-werno. Contone koyok pikirane iku ora tau ngiro nag bakal menang, terus atine ora arep-arep nag deke bakale oleh undian, terus saking akehe urusane sing diadepi sampek lali nag tau melok undian. Nah perkoro-perkoro maeng termasuk salah perkoro sing iso dadekno wong iku maeng pas oleh utowo menangno undian. Tapi ono wong sing arep-arep menang terus menang tapi yo isek jumbul soale lali nag deke melok undian. Sak liyane iku sing biasane kedaden yo mesti kelakoane iku mesti aneh-aneh soale saking bungae sing dadekno pikirane wong iku maeng lali sembarang-barang sing ono nang pinggire.
Awak dhewe mesthi duwe konco utowo tau delok wong sing garapani kui yen misale krungu ono sing meteng langsung ngitungi usia kehamilane karo usia pernikahane. Aku bingung karo wong-wong sing koyo ngono kui. Fungine kanggo ngopo. Ngitung kui angel. Kenopo awak dhewe kudu repot-repot mikir kanggo perkoro sing kudune ora perlu. Iya, iso wae wong sing durung suwe nikah kui kesusu nikah mergo sing wedok wis meteng disikan. Yen wis ngerti, awak dhewe arep ngopo, mungkin pertanyaane sing luwih tepat kui, awak dhewe iso ngopo yen wis ngerti perkoro koyo ngono. Ora ono sing iso awak dhewe lakoke kecuali ora ngurusi urusane wong liyo.
Rasa primordial utowo ngebangke sukune dhewe neng Indonesia kui isih gede banget. Nanging masalahe rasa bangga iki tekan ngedelok rendah wong-wong sing sukune beda. Biasane kui, sing kerep dibanding-bandingke kui perkoro fisike. Sing paling kerep dilok-loki kulite. Dulur-dulur sing seko Indonesia bagian wetan kui rata-rata duwe kulit sing ireng. Perkoro kulit kui sing dadi bahan wong ngerundung dulure dhewe seko Indonesia wetan kui. Wong sing kulite putih kui uga dadi bahan olok-olokan wong. Biasane kui seko sedulur dhewe seko etnis Tionghoa. Senadyan akeh suku-suku neng Indonesia sing duwe sing uga putih, nanging etnis Tionghoa iki sing kerep dadi sasaran perundugan. Awak dhewe ora gelem perkoro iki terus-terusan lan lanjut neng generasi seterus. Awal dhewe ora pengen anak putune dhewe kui gelud mung perkoro sing sepele.
Wingi Pak Ganjar Pranowo Gubernur Jawa Tengah nrima penghargaan lingkungan Green Leadership Nirwasita Tantra 2021.  Penghargaan iki kanggo ngeregani wilayah Jawa Tengah sing wis bisa njaga lingkungane. Kanggo Ganjar, sawise oleh penghargaan iki udu wayahe mandheg. Nanging malah sak walike, kabeh kudu luwih giat lan semangat kanggo luwih apik maneh anggone ngeramut lingkungan. Nrima penghargaan iki sakjane pesan moral kanggo kabeh wong lan stakehol sing ana ing Jawa Tengah supaya ora keliwat seneng. Kudu luwih telaten, semangat kanggo ngeramut lingkungan lan dadi percontohan kanggo daerah liyane. Mula kabeh kudu bisa njupuk peran kanggo ngeramut lingkungan wiwit saka warga, pamrentah, DPRD, nganti gubernur.
Onok salah siji kejadian sing paling menyedihkan gawe awakku, yaiku pas aku dadi korban tabrak larine ibu-ibu sing ngawur. Sing marai kejadian iku menyedihkan banget iku peristiwane pas aku lagi ngadepi UNAS SMA, bahkan UNAS e yo durung mari tapi aku dadi korban tabrak lari. Kejadiane iku pas aku buru moleh les gawe persiapan UNAS fisika, moro-moro gak onok abang gak onok ijo onok ibu-ibu nubruk aku dan langsung kabur ngono ae. Awale aku gak popo, soale wong-wong podo nulungi aku. Tutuk omah, aku buru nyadar nek onok luka nang siku tengenku. Akhire diobati lah koyok biasa. Sing marai aku tambah sedih iku pas tanganku keroso kaku dan gak isok digerakno, padahal aku kudu sinau gawe ngadepi UNAS. Sumpah, ndek kono aku bener-bener ngeroso sedih banget tapi gak isok berbuat opo-opo, dan iku marai aku tambah ngeroso gak guna.
Sing marake awak dhewe wedi neng panggon sing awak kenal kui, awak dhewe ora apal lan ngerti persis karo lingkungan anyar kui. Menungso kui duwe kemampuan adaptasi sing apik. Nanging ora kabeh menungso iso adaptasi kanthi cepet. Ono beberapa wong sing ngebutuhke wektu luwih suwe ben iso nyaman karo lingkungan anyar. Sing marake awak dhewe angel beradaptasi kui, mergo awak dhewe wis biasa karo lingkungan utowo panggon awak dhwe tinggal sak durunge. Juk sing iso marake tambah angel, awak dhewe ora iso nemoke hal sing podo seko lingkungan awak dhewe sing biyen karo lingkungan sing anyar. Yen misale ono sing podo, awak dhewe iso adaptasi luwih cepet.
Body shaming iku singkate ngenyek fisik e uwong. Mulai ngenyek lemu lah, elek lah, ireng lah, cebol lah, dan sek akeh bentuk penghinaan liyane. Padahal fisik e uwong iku teko konone dewe wes koyok ngono dan gak bakal isok diubah, kecuali nek kate operasi plastik. Wes ngono, ngehina fisik iki nek keterusen isok sampe nyinggung SARA sisan lho, opo maneh nang hal ras. Hal iku mergo ras iki kuat hubungane karo fisik e seseorang. Semisal ras mongoloid sing roto-roto nduwe singular eyelid. Nek misal awakmu ngenyek uwong iku singkek mergo mripate sing cilik, iku isok berujung dadi rasisme sisan lho.
Awakmu pasti akeh banget ndelok karya lukis sing nang bagian ujung lukisane iku dikeki coretan sing biasa dijenengi watermark. Karya lukis sing dimaksud iki kabeh jenis karya lukis, sing asli nang kanvas ambek sing bentuk digital. Gawe awakmu sing hobi ngelukis, ojok lali gawe ngekeki watermark nang lukisanmu. Watermark iki gak usah sing angel-angel. Onok beberapa cara gawe ngekeki watermark. Siji, nganggo tanda tanganmu. Loro, nganggo coretan sing mbulet dan gak bakal onok uwong isok nirukno sak liyane awakmu tok. Telu, nganggo logo gawenanmu dewe nek lukisane iku dalam bentuk digital. Iku mau cara-cara sing paling sederhana nek kate nggawe watermark.
Nek pas wayahe evaluasi mbarine event rampung, onok siji sing paling tak wedeni, yaiku panitia siji ambek panitian liyane iku senengane podo nyalahno siji ambek liyane maneh. Iyo nek kabeh iku isok nerimo dengan pikiran sing adem, tapi buktine kan igak. Pas onok momen nang ndi bendaharane nyalahno koor konsumsi soale salah ngitung budget sing marakno anggarane dadi gak karuan, arek iku mau ketok koyok gak ngelawan dan meneng ae. Pas tak delok, drijine wes tremor. Pas tak rungokno, ambekane mulai gak karuan. Gak suwe, arek iku mau izin gawe nang jedhing. Aku sing curiga izin sisan sak marine arek iku mere. Akhire aku coba ngetuti de’e. Bener ae, nang jedhing, arek iku wes jongkok sambil nyekeli sirane. Wes jelas nek arek iki kenek serangan panik. Aku langsung ae nenangno de’e dan ngancani de’e terus sampe kondisine stabil. Mbasio suwe, mending ngene timbang arek iki tak jarno ngono ae.
Klambi padha rupa lan werna karo wong liyane kuwi pancen dadi babagan sing biyasa. Pabrik kuwi ora mung produksi siji, nanging sing bisa ditangani yaiku cara nganggo klambine kuwi lan uga piye awak dhewe bisa padu padhane klambi iku dadi gaya sing ora pasaran lan ora kalah karo wong liya. Miturut survey, wong mesti kerasa ora nyaman yen ning panggonan umum nganggo klambi sing padha karo wong liya, amarga kuwi sing bisa dilakoni yaiku nemokake ciri khas saka awak dhewe kaya saka printilan werna, sabuk, sepatu, lan uga sak panunggale. Senajan padha, rasa wong sing ndelok kuwi ya mestine ora padha. Kamangka, ayo nemokake gayane awak dhewe ben bisa dadi identitas.
Aku kate pesen siji nang awakmu. Nek isok yo, ojok sampe ketinggalan kendaraan umum apa pun iku jenise. Mulai teko bus, sepur, pesawat, dan liyane maneh. Ketinggalan kendaraan umum iki akeh banget rugine gawe awakmu. Mulai rugi tenogo sampe rugi duit. Rugi tenogo, soale awakmu kudu gopoh gawe berangkat nang panggon pemberangkatan. Untung nek awakmu sek isok numpak, lah nek ketinggalan, kan pegel nang awakmu dewe wes pegel awak mergo mlayu-mlayu, pegel ati sisan. Terus rugi duit, soale hampir kabeh tiket kendaraan umum iku gak isok dibalekno nek awak dewe ketinggalan. Mbasio nek pesawat iku isok, tapi awakmu mek entok 10 persen e tok.
Asline yo wong sing salah mlebu jeding iku durung karoan nag isin soale panggonan jedinge barang yo ora jelas endi sing bener-bener ono tandae ambek ora. Terus yo ono sing ora ono tandae barang nag ono sing dikususno kanggo wedok ambek lanang. Nah sing garai isin iku maeng biasane nag ancene mlebu jeding sing wes bener-bener ono pengecualian nang jedinge maeng, ambek wes ono tondone sing jelas-jelas negasno nag iku maeng ancene dibedakno. Nah iku maeng nag mlebu lagek isen polahe wes ono pembedaan iku maeng. Mangkane nag  isin mlebu jeding iku biasane nag ancene jeding iku maeng wes ono tengerane tapi ora nyedekno lagek isin pantes.
Awak dhewe kudu ngeoro jijik utowo ngeroso gilo yen awak dhewe delok khewan-khewan aneh ono neng omahe dhewe. Khewan sing tak maksudku khewan-khewan sing dianggep jijiki karo wong-wong koyo coro, tikus, lan khewan liyane. Kui tandane omahe dhewe kui lagi reged. Awak dhewe kudu ngelakoke sesuatu supoyo awak dhewe ora resik. Mungkin omahe dhewe sing ninggali mung awak dhewe lan ora ono tamu sing teko. Nanging, awak dhewe tetep tinggal neng kono. Awak dhewe isih turu neng kono. Mosok awak dhewe tinggal neng omah nanging rasane koyo turu neng panggon kanggo guak sampah. Awak dhewe kudu ngehargai opo sing awak dhewe duwe. Salah sijini, ngeresiki omahe dhewe supoyo ora dadi panggon sing koyo kandang wedhus.
Amandel kuwi dadi salah siji penyakit sing ngganggu ning bagian pangkale gulu. Amandel iki fungsine kanggo ngatur kekebalan awak, nanging yen radang, amandel iki uga ngganggu kesehatan kaya tenggorokan lan uga liyane. Kamanga, amandel iki kudu diilangi liwat operasi. Operasi amandel iki dudu operasi gedhe kaya operasi pencernaan, nanging ya mbutuhake persiapan. Persiapane yaiku 2 minggu sak durunge operasi ora oleh ngombe obat antiinflamasi amarga ningkatake risiko pendarahan kang gedhe. Kaya operasi liyane, operasi amandel iki uga butuh poso kanggo ngindarake radang paru amarga asam lambung aktif. Banjur yen lagi watuk ya ora oleh ngelakoni operasi amandel lan bisa ditunda.